
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
№ РС-799-19-067

	Днес, 10.06.2020 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:
	   
		Председател: Сотир Цацаров
Заместник - председател: Антон Славчев
Член: Антоанета Георгиева – Цонкова
Член: Пламен Йоцов
	 


У С Т А Н О В И:
 

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/ С-799/11.10.2019 г. 
Сигналът е насочен против Eлка Бонева, в качеството й на директор на *********************************************, и общински съветник и Председател на Общински съвет О., през мандат 2015-2019 г.  
По същество в сигнала се твърди, че Елка Бонева, бивш директор на ******************** – ****., същевременно е била и председател на Общински съвет- О. Преди уволнението си Бонева е съвместявала два трудови договора в *************************** и като председател на Общинския съвет О.. Твърди се, че съпрузите Елка и К. Боневи притежават 2 апартамента, 3 гараж, 1 офис и 1 магазин, а към 2016 г., Бонева е декларирала пред Сметна палата налични 33 000 лв. и 8600 евро. Свекърите на Елка Бонева – Б. и Е. през 2016 г., закупили над 186 дка земя в землището на с. О с приблизителна пазарна цена 150 000 лв. Тази земя те са отдали под аренда и съгласно договорите получават по 70 лева на декар ежегодно. Синът на Елка Бонева – Б. е ригистриран земеделски  производител и притежава градина с трайни насаждения в село К. М. в община Б.Д.. Същият, получава субсидии и пари от Европейски програми, по които кандидатства.
Към сигнала е приложен сигнал от 09.07.2019 г. 
Във връзка с твърденията в сигнала, Комисията е изискала и получила с писмо вх. № ЦУ01/25900/25.10.2019 г. от Ръководителя на Инспектората на ********************* /*****/ доказателства за служебното качество и подадените декларации по чл. 12 от ЗПУКИ /отм./; писма с вх. № ЦУ01/1313/24.01.2020 г., № ЦУ01/2754/13.02.2020 г., № ЦУ01/7127/05.05.2020 г. и № ЦУ01/7911/19.05.2020 г. от Председателя на Постоянната комисия предотвратяване и установяване на конфликт на интереси, ред, законност, сигнали и жалби при Общински съвет О. относно липса на сключени договори, протоколи и решения  на Общински съвет О.; писмо вх. № ЦУ01/1599/29.01.2020 г. от Главния секретар на ******************** /***/ с приложени доказателства: сключен договор между ДФЗ и земеделски производител Б., 2 бр. решения от 2018 г. на директора на Областна дирекция Х. към *** и контролни листове от извършени от ******проверки на място; писмо с вх. № ЦУ01/4523/10.03.2020 г. на Ръководителя на Главния инспекторат в Министерския съвет; писмо вх. № ЦУ01/3551/25.02.2020 г. на Ръководителя на Инспектората на ******.

	В хода на проверката по сигнала Комисията установи следното от фактическа страна:

	Сигналът е подаден от лице с посочени три имена, ЕГН, телефон и е подписан.
С Трудов договор № РД-15-9/06.01.2015 г., сключен между ***************, представлявано от министъра на *************** и Е. Б., последната е назначена на длъжност „директор на ***************“ – *****“. Със Заповед № РД-15-312/27.03.2017 г. на министъра на ***************** е прекратено трудовото правоотношение на Е. Б., считано то 30.03.2017 г. С Трудов договор № РД-15-408/15.05.2017 г., сключен с ******************, Е. Б. е назначена на длъжност „директор на *******************“ – *****“, за неопределен срок.
Елка Бонева е избрана за общински съветник в Общински съвет О., област С. З., през мандат 2015 г. – 2019 г., и е встъпила в длъжност като такава, видно от приложения подписан клетвен лист на 04.11.2015 г. С Решение № 90, по Протокол № 9/25.05.2016 г. на заседание на Общински съвет О. Бонева е избрана за Председател на Общински съвет О.. С Решение № 280, по Протокол № 24 от 13.12.2017 г. на заседание на Общински съвет О., са прекратени предсрочно правомощията Елка Бонева, като Председател на Общински съвет О.. 
Видно от представената информация с писма на Преседателя на Постоянната комисия по ЗПКОНПИ при Общински съвет О., в периода по чл. 73 от ЗПКОНПИ, а именно от 11.10.2016 г. до 11.10.2019 г., не са сключени договори/споразумения за наем/аренда на земеделски земи, общинска собственост между Община О. и Б. Б., земеделски производител, както и между община О. и Б. Б., и Елка Бонева за закупуване на земеделска земя, общинска собственост. Представена е информация също и за липса на протоколи и решениея на Общински съвет О. относно закупуване, отдаване под наем на земеделска земя, общинска собственост в полза на Б. Б., Б. Б, регистирани земеделски производители и Е. Бонева, в посочения период.
От извършената справка в НБД „Население“ е установено, че Б.Б. е син на Елка Бонева, Б. Б. е свекър на Елка Бонева, а Е. Б. е свекърва на Елка Бонева. 
От извършената справка в Регистър Булстат се установи, че Б.Б. и Б. Б., са регистрирани земеделски производители от 2016 г.
От извършената справка в Регистър Булстат, не се установи Е. Б. да е регистриран земеделски производител. 
		
	При така изяснената фактическа обстановка Комисията установи следното от правна страна:

За да е осъществен конфликт на интереси по смисъла на чл. 2 от ЗПУКИ (отм.), респ. чл. 52 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респ. лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респ. чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност, респ. лице, заемащо висша публична длъжност или за свързано с него лице, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
		Като общински съветник в Общински съвет – О. и като Председател на Общинския съвет, Елка Бонева е лице, заемало публична длъжност по чл. 3, т. 9 от ЗПУКИ /отм./, респ. лице, заемащо висша публична длъжност по чл. 6, ал. 1 т. 32 от ЗПКОНПИ. 
Компетентността на общинския съвет, като орган на местно самоуправление, е регламентирана в чл. 21 от Закона за местното самоуправление и местната администрация, а правомощията на отделните общински съветници са изчерпателно изброени в чл. 33 от същия закон.
Обстоятелствата, че Елка Бонева е майка на Б. Б. и Б. Б. е нейн свекър, обуславят свързаност между нея и посочените лица по смисъла на §1, т. 1 от ДР на ЗПУКИ /отм./, респ. §1, т. 15, б. „а“ от ДР на ЗПКОНПИ.
От събраните в хода на производството доказателства е видно, че по време на заеманата длъжност от Елка Бонева - общински съветник и Председател на Общински съвет О., не са налице сключени договори/споразумения за наем/аренда на земеделски земи, общинска собственост между Община О. и Б. Б., земеделски производител, както и между община О. и Б. Б. и Е. Б. за закупуване на земеделска земя, общинска собственост, както и протоколи и решения на Общински съвет О. относно закупуване, отдаване под наем на земеделска земя, общинска собственост в полза на Б. Б., Б. Б., регистирани земеделски производители и Е. Б., в посочения период.
В хода на проверката не се установи, Е. Б., в качеството й на общински съветник и Председател на Общински съвет О., да е упражнила правомощия по служба по отношение на свързаните с нея лица Б. Б. – нейн син и Б. Б.- нейн свекър – земеделски производители, както и по отношение на Е. Б., в периода от 11.10.2016 г. до 11.10.2019 г.
Предвид изложеното, се налага изводът, че е налице само един от елементите на състава на конфликт на интереси по чл. 2 от ЗПУКИ (отм.), респ. чл. 52 от ЗПКОНПИ, а именно: лице, заемащо публична длъжност, респ. лице, заемащо висша публична длъжност. Липсват обаче упражнени от лицето правомощия по служба в частен интерес – негов или на свързано с него лице. Липсата, на който и да е елемент от понятието „конфликт на интереси“, обуславя извод за невъзможност за нарушаване на забраните по Глава Втора от ЗПУКИ /отм./, респ. Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 2 от ЗПУКИ /отм./, респ. чл. 52 от ЗПКОНПИ. 
	Видно от чл. 52 от ЗПКОНПИ наличието на лице, заемащо висша публична длъжност по смисъла на чл. 6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. 
В качеството на директор на ******************“ – ***** към ********************, Е. Б. не е лице, заемащо висша публична длъжност по смисъла на чл. 6, ал. 1, т. 1-50 от ЗПКОНПИ. Същата е лице по §2, ал. 1 от Допълнителните разпоредби на ЗПКОНПИ. 
Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка - субект или лице, заемащо висша публична длъжност, срещу което да се проведе административното производство, се явява пречка за разглеждане на сигнала и е основание за прекратяване на производството и изпращане на сигнала по компетентност на органа по избора или назначаването, на основание чл. 47, ал. 5 от ЗПКОНПИ. 
На основание §2, ал. 8 от ДР на ЗПКОНПИ, установяване на конфликт на интереси за лицата по § 2, ал. 1 от ДР на ЗПКОНПИ се извършва от органа по избора или назначаването, като за директорите на ***************** към *********************, такъв се явява министърът на ***********************.  
Предвид изложеното, на основание чл.74, ал.1 и ал.2 и чл. 27, ал. 2 от АПК, във вр. с чл. 6, ал. 1 и чл. 47, ал. 5, във връзка с §2, ал. 1 и ал. 8 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,

Р Е Ш И:

НЕ УСТАНОВЯВА конфликт на интереси по отношение на Елка Бонева с ЕГН **********, общински съветник в Общински съвет О., област С. З., мандат 2015 г. – 2019 г. и лице, заемало публична длъжност по смисъла на чл. 3, т. 9 от ЗПУКИ /отм./, респ. лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, поради липса на упражнени правомощия по служба.
ПРЕКРАТЯВА производството по сигнал с рег. № ЦУ01/С-799/11.10.2019 г. по отношение на Е. Б., ЕГН **********, в качеството й на директор на **********************-****** към **************************.

ПРЕПРАЩА сигнал с рег. № ЦУ01/С-799/11.10.2019г. на КПКОНПИ по компетентност на министъра на ************************ за предприемане на необходимите действия. 

След приключване на проверката, министърът на  *****************************, следва да уведоми КПКОНПИ за резултатите от същата.

Препис от решението да се изпрати на ************** ************* прокуратура, с оглед преценка за реализиране на правомощията по чл. 76,  ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.


КОМИСИЯ:

         ПРЕДСЕДАТЕЛ: …………………/П/……………………/СОТИР ЦАЦАРОВ/
         ЗАМЕСТНИК - ПРЕДСЕДАТЕЛ: ……/П/…...…………/АНТОН СЛАВЧЕВ/
         ЧЛЕН: ……………/П/………………..……………/АНТОАНЕТА ЦОНКОВА/

         ЧЛЕН: …………/П/……………….….…..…………………/ПЛАМЕН ЙОЦОВ/

